Филип Киркоров следва стриктно завет от майка си - БЛИЦ
През септември Филип Киркоров подготвя специален подарък и за българските си фенове – своя музикален спектакъл „Я”, който ще започне да раздава в родната Варна, след това в Бургас, а черешката на тортата ще поднесе в София.„За първи път в България ще бъде показано такова представление: 7 камиона с техника, над 100 тона оборудване, почти 100 танцьори, няколкостотин костюма, мащабно трансформиращи се декори и иновационни светлинни ефекти. Това е моят подарък за всички българи по случай 50-годишнината ми!”, споделя звездата.Певецът, когото определят като руския Майкъл Джексън, е роден във Варна на 30 април 1967 г. Баща му Бедрос Киркоров е български певец от арменски произход, а майка му Виктория е рускиня. Първоначално фамилията на бъдещата звезда е Киркорян, но баща му я „побългарява”. Филип е още дете, когатосемейството му заминава да живее в бившия СССРВ Москва той завършва държавното музикално училище „Гнесини” с червена диплома и отличен успех. Заради шоколадовия тен, с който се сдобива по време на ваканциите в България, дълги години го наричат с прякора Мулат. А на професионална сцена се качва за първи път през ноември 1985 г. – в предаването „Шире круг”. Още тогава грабва вниманието на професионалистите, печели безусловно и любовта на публиката с изпълнението си на български език на песента „Альоша”.Песните на Тончо Русев го правят известенВсъщност Филип Киркоров става известен в Русия още през 1990-та, а славата му печелят песните, написани от големия български композитор Тончо Русев. Сред най-популярните хитове от този период са „Телефонна любов” на Васил Найденов, „Прегърни ме” на дует „Ритон”, „Детски спомен жив” на Орлин Горанов и Кристина Димитрова. С песента си „Небо и земля” пък Киркоров печели Гран при на конкурса „Шлагер 1990” в Ленинград, след който за него следват още много награди и отличия.Киркоров е единственият изпълнител от Източния блок, покорил световноизвестни сцени като: „Медисън Скуеър Гардън”, „Фридрихщадс Палас”, „Кодак тиатър”, Лос Анджелис, „Тадж Махал”, „Гранд тиатър”, „Юбилее тиатър”, Кремълския дворец и „Карнеги Хол” в Ню Йорк.С примата Лили Иванова и с добрите си приятели Катя и Здравко от дует “Ритон”През годините певецът никога не е пропускал да казва, че чувства Русия като своя втора родина, защотопочетно място в сърцето му заема БългарияУ нас звездата е близък приятел с редица популярни естрадни изпълнители, като най-често го виждаме в компанията на Катя и Здравко от дует „Ритон”, както и с примата на родната популярна музика Лили Иванова, които неведнъж са му ходили на гости и в Русия.Вижда бъдещата си съпруга първо по телевизиятаМалцина знаят, че преди години Ванга предсказва на Филип Киркоров, когато той е още малко дете и много болен, че ще се ожени за тази жена, която първо види след три дни. И така през 1975 г., когато пуснал телевизора, първото, което видял бе как връчват статуетката „Златен Орфей” на Алла Пугачова на Слънчев бряг. Думите на Ванга се оказали наистина пророчески. Бъдещата си съпруга той вижда за първи път на живо 11 години по-късно, когато й взема и автограф.С нея го запознава баща му Бедрос Киркоровкойто има една и съща концертна агенция с голямата прима. Въпреки че е по-малък с 11 години от Пугачова, двамата сключват брак през 1984 г. в Йерусалим. Разделят се през 2005 г., но и до днес са много близки приятели.Бракът му с Алла Пугачова обаче, освен емоционална следа, със сигурност дава на Филип Киркоров и страхотен тласък в кариерата – нещо, което самият той никога не е отричал. Често дори казва, че именно нейната слава е тази, която изтласква на върха и неговата бляскава кариера. Дъщеричката на Филип Киркоров идва на бял свят на 26 ноември 2011 г. Тогава той я кръщава Алла-Виктория, на двете най-важни жени в живота си – майка си Виктория и бившата си съпруга Алла Пугачова.„Кръстих я на двете най-значими жени в моя живот – на починалата ми майка Виктория и на Алла Пугачова. И двете вече не са до мен. В момиченцето ми, изпратено от Бог, аз виждам въплъщение на мечтите си”, сподели тогава певецът. И също така добави, че е изключително благодарен на биологичната майка. „Решили сме по цивилизован начин всички въпроси, които могат да възникнат около раждането на детето. Нагледах се на толкова истории - как бащи отнемат децата от майките им и как жени шантажират мъжете си чрез децата заради пари…Искам самотните хора да разберат, че ако не могат да имат деца или не са срещнали любовта, ако го искат, ще решат този проблем. Днес съм най-щастливият човек на света”.А синът на Киркоров – Мартин се появява на 29 юни 2012 г. За майката на децата си обаче звездата не споменава нищо, а световни агенции тиражират информацията, че наследниците са от сурогатна майка. Преди време по руската национална телевизия НТВ Филип Киркоров показа и колко весело живее в триетажната си къща, в която са създадени отлични условия за децата. Всяко си има отделна спалня и уютна детска стая, препълнена с играчки. Макар и невръстни хлапетата имат натоварен график: занимават се със спорт и уроци по танци и музика. Съседка на веселото семейство пък, е Алла Пугачова. ► Първата сериозна връзка на Киркоров е със 17-годишната танцьорка Маша Шатланова, която дори се снима в няколко клипа на изпълнителя;► Докато е влюбен в Алла Пугачова, Киркоров не пропуска и ден, за да й изпрати букет от рози, като всеки следващ път добавя по две. На 13 декември й подарява 113 цветя, а точно след месец пристига при Алла в позлатена карета, теглена от три коня;► С шоуто „Лучшее, любимое и только для Вас...” - названието е измислено от самата Пугачова (с която се развежда през 2005 г.), тръгва на мащабно турне в 100 града на Русия, страни от бившия СССР и чужбина;► Става телевизионен водещ през 2003 г. като лице на шоуто „Утро с Киркоровым”;► Влюбва се в певицата Анастасия Стоцкая, но не след дълго тя се омъжва за друг;► Записан е в книгата на „Гинес” като артист, изнесъл 30 поредни концерта в Санкт Петербург;► През 2008-ма е удостоен със званието „Народен артист на Русия”;► В Щатите се запознава с Кралицата на руския шансон Любов Успенская и се влюбва до такава степен, че дори й прави предложение;► Иска да се ожени и за красивата изпълнителка Азиза, която също му отказва, но и до днес го смята за истински приятел;► Приписват на Киркоров страстни чувства и към певицата Маша Распутина, която обаче има дъщеря и е омъжена. Съпругът й не пропуска да се разбере с Филип „по мъжки”, след което Краля на естрадата няколко седмици ходи с тъмни очила.Подготви Анелия ПОПОВА